wannaphong/clean_thaiwikipedia huggingface dataset:
# ความเค้นตกค้าง
ความเค้นตกคาง (Residual stress) คือความเค้น (Stress) ที่เหลืออยู่ในวัสดุแข็งเกร็งหลังจากได้รับแรงจากภายนอกมากระทำ และการได้รับแรงนั้นสิ้นสุดลง  ความเค้นตกค้างเป็นสิ่งที่ต้องการ และไม่ต้องการ ขึ้นอยู่กับสถานการณ์ เช่น การทำเคาะเพื่อคลายตัว (peening) เป็นการสร้างความเค้นกด เข้าสู่ชิ้นงานโลหะ เช่นชิ้นส่วนกังหันเครื่องยนต์กำเนิดไฟฟ้า เพื่อเพิ่มความสามารถในการต้านทานแรงดึง  หรือกรณีกระจกหน้าของสมาร์ทโฟน  จะช่วยทำให้กระจกมีความแข็งแรง และต้านทานการเกิดรอยขีดข่วนได้ดีขึ้น   ในทางกลับกัน ความเค้นตกค้างสามารถทำให้เกิดความเสียหายต่อโครงสร้างของสิ่งปลูกสร้าง หรือเครื่องจักร ได้เนื่องจาก ทำให้ความสามารถในการรับภาระกรรมลดลง

ความเค้นตกค้างสามารถเกิดขึ้นจากสาเหตุต่างๆ ทางกล เช่นการบิดเสียรูป การเกิดความแตกต่างของอุณหภูมิในแต่ละบริเวณอุณหภูมิของชิ้นงาน  หรือการเปลี่ยนแปลงโครงสร้างจุลภาคเช่นการเปลี่ยนเฟสของโลหะ ความร้อนจากกระบวนการเชื่อมสามารถทำให้เกิดการขยายตัวของบริเวณที่ได้รับความร้อน และเมื่อเย็นตัวลงจะเกิดการหดตัวที่ไม่เท่ากัน เกิดการดึงรั้งกัน ทำให้เกิดความเค้นตกค้างในโลหะ  เป็นต้น
# วงกลมแอนตาร์กติก
วงกลมแอนตาร์กติก คือส่วนที่อยู่ไปทางขั้วโลกใต้มากที่สุดของ 5 วงกลมหลักของวงกลมละติจูดในแผนที่โลก พื้นที่ในบริเวณวงกลมขั้วโลกใต้นี้เป็นที่รู้จักในชื่อแอนตาร์กติก ด้านใต้ของวงกลมแอนตาร์กติกนี้ จะมีเหตุการที่ดวงอาทิตย์อยู่เหนือขอบฟ้า 24 ชั่วโมงต่อเนื่อง อย่างน้อยปีละ 1 ครั้ง ทำให้มองเห็นดวงอาทิตย์ในเวลากลางคืน และอย่างน้อยปีละ 1 ครั้งที่ดวงอาทิตย์จะไม่โผล่พ้นขอบฟ้าเป็นเวลาต่อเนื่องตลอด 24 ชั่วโมง ทำให้ไม่เห็นดวงอาทิตย์ในเวลากลางวัน ซึ่งเหตุการณ์นี้เกิดขึ้นกับบริเวณขั้วโลกเหนือ ที่วงกลมอาร์กติกด้วย

ตำแหน่งของวงกลมแอนตาร์กติกยังไม่ใช่พิกัดคงที่  จนถึง 9 ธันวาคม 2559 พิกัดอยู่ที่ตำแหน่ง 66°33′46.5″  ด้านใต้ของเส้นศูนย์สูตร ทั้งนี้ละติจูดขึ้นอยู่กับการเอียงของโลก ซึ่งมีค่าไม่คงที่ ผันแปรประมาณ 2 องศา ในรอบ 41,000 ปีที่ผ่านมา เป็นผลมาจากแรงกระทำของการโคจรของดวงจันทร์ ทำให้วงกลมแอนตาร์กติกเลื่อนลงใต้ไปเรื่อย ๆ ด้วยความเร็วประมาณปีละ 15 เมตร

ภูมิศาสตร์

เส้นรอบวงของวงกลมแอนตาร์กติกมีขนาดเกือบ  พื้นที่ใต้วงกลมมีขนาดประมาณ  และครอบคลุมพื้นที่ผิวโลกเกือบร้อยละ 4 ทวีปแอนตาร์กติกาส่วนใหญ่อยู่ในวงกลมแอนตาร์กติก

ดูเพิ่ม

 Antarctic Convergence
 ทรอปิกออฟแคนเซอร์
 ทรอปิกออฟแคปริคอร์น
# จักรพรรดิจุนนิง
จักรพรรดิจุนนิง (ค.ศ. 733 – 10 พฤศจิกายน ค.ศ. 765) เป็นจักรพรรดิญี่ปุ่นองค์ที่ 47Imperial Household Agency (Kunaichō):  淳仁天皇 (47) ตามที่ได้จัดเรียงไว้ในลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, p. 59. พระองค์เป็นพระราชโอรสองค์ที่ 7 ในเจ้าชายโทเนริและพระราชนัดดาในจักรพรรดิเท็มมุ รัชสมัยของพระองค์อยู่ในช่วง ค.ศ. 758 ถึง 764Brown, Delmer et al. (1979). Gukanshō, p. 275; Varley, H. Paul. (1980). Jinnō Shōtōki. pp. 143–144; Titsingh, Isaac. (1834). 

เรื่องเล่าแบบดั้งเดิม
ก่อยขึ้นครองราชบัลลังก์ จุนนิงมีพระนามส่วนพระองค์ (อิมินะ)Brown, pp. 264; prior to Emperor Jomei, the personal names of the emperors were very long, and people did not generally use them.  The number of characters in each name decreased after Jomei's reign. ว่า โออิ-ชินโน (โออิ-โนะ-โอ)Brown, p. 275, Varley, p. 143. พระองค์เป็นพระราชโอรสองค์ที่ 7 ในเจ้าชายโทเนริ พระราชโอรสในจักรพรดริเท็มมุBrown, p. 275. และแม้ว่าพระราชบิดาสวรรคตตอนที่จุนนิงมีพระชนมพรรษาเพียง 3 พรรษา จุนนิงไม่ได้รับยศหรือตำแหน่งใด ๆ ในราชสำนัก ในเอกสารเก่าของญี่ปุ่น จุนนิงมักได้รับการเรียกขานเป็น ไฮไต (廃帝) จักรพรรดิผู้ถูกปลดจากราชบัลลังก์ พระนามหลังสวรรคตของจักรพรรดิจุนนิงได้รับพระราชทานจากจักรพรดริเมจิในอีกพันปีต่อมา

ขึ้นครองราชย์และรัชสมัย
จักรพรรดิจุนนิงหรือเจ้าชายโออิได้รับการสถาปนาเป็นรัชทายาทและผู้สืบราชบัลลังก์โดย จักรพรรดินีโคเก็ง จักรพรรดินีองค์ที่ 46 ผู้เป็นพระราชมารดาบุญธรรมเมื่อวันที่ 26 เมษายน ค.ศ. 757 เมื่อจักรพรรดินีโชเก็งได้สละราชบัลลังก์ในวันที่ 7 กันยายน ค.ศ. 758 เจ้าชายโออิจึงขึ้นสืบราชบัลลังก์เป็น จักรพรรดิจุนนิง โดยได้มีการประกอบพิธีราชาภิเษกเมื่อ ค.ศ. 760 

จักรพรรดิจุนนิงถูกปลดออกจากราชบัลลังก์เมื่อวันที่ 6 พฤศจิกายน ค.ศ. 764 โดยการนำของอดีตจักรพรรดินีโชเก็งพระราชมารดาบุญธรรมที่ภายหลังขึ้นสืบราชบัลลังก์อีกครั้งเป็น จักรพรรดินีโชโตะกุ โดยอดีตจักรพรรดิจุนนิงได้ถูกเนรเทศไปยัง เกาะอะวะจิ และเสด็จสวรรคตที่นั่นเมื่อวันที่ 11 พฤศจิกายน ค.ศ. 765

พระมเหสีและพระราชโอรสธิดา
พระมเหสี: อาวาตะ โนะ โมโรเนะ (粟田諸姉) ภริยาหม้ายของฟูจิวาระ โนะ มาโยริ บุตรชายคนแรกของฟูจิวาระ โนะ นากามาโระ

จากสตรีไม่ทราบนาม:
 พระราชธิดา: เจ้าหญิงอาเบะ (安倍内親王) สมรสกับเจ้าชายอิโซเบะ

พระราชพงศาวลี
# อิม ซู-จ็อง
อิม ซู-จ็อง (ฮันกึล: 임수정;  เกิด: 11 กรกฎาคม ค.ศ. 1979 ที่กรุงโซล) นักแสดงหญิงที่มีชื่อเสียงชาวเกาหลีใต้ เข้าสู่วงการบันเทิงด้วยการถ่ายแบบในนิตยสารวัยรุ่นหลายฉบับ ก่อนจะโด่งดังจากภาพยนตร์สยองขวัญเรื่อง A Tale of Two Sisters ในปี ค.ศ. 2003 และซีรีส์เรื่อง I'm Sorry, I Love You ในปี ค.ศ. 2004 

และยังมีหลายผลงานทั้งภาพยนตร์และซีรีส์ เช่น Sad Movie ในปี ค.ศ. 2006, Happiness ในปี ค.ศ. 2007, Cyborg She ในปี ค.ศ. 2008, Come Rain, Come Shine ในปี ค.ศ. 2011 และPerfect Proposal ในปี ค.ศ. 2015 เป็นต้น

นอกจากนี้แล้วยังได้แสดงในภาพยนตร์สั้นไทยเรื่อง ภูเก็ต ในปี ค.ศ. 2009 คู่กับสรพงษ์ ชาตรี นักแสดงชาวไทย ที่มาถ่ายทำกันในประเทศไทยเป็นเวลาสองสัปดาห์อีกด้วย
# เจเนรัล ไดนามิกส์ เอฟ-16เอ็กซ์แอล
เจเนรัล ไดนามิกส์ เอฟ-16เอ็กซ์แอล เป็นเครื่องบินขับไล่สาธิตเทคโนโลยีที่ออกแบบและสร้างโดยเจเนรัล ไดนามิกส์ โดยพัฒนาต่อจากเอฟ-16 ไฟทิงฟอลคอน เอฟ-16เอ็กซ์แอลมีลักษณะปีกเป็นรูปทรงสามเหลี่ยม (Delta) F16เอ็กซ์แอลได้เข้าประกวดเครื่องบินขับไล่ให้กับกองทัพอากาศสหรัฐ แต่ได้พ่ายแพ้ให้กับเอฟ-15อี สไตรค์อีเกิล หลายปีหลังจากนั้นเครื่องต้นแบบทั้ง2ลำได้ถูกจัดเก็บไว้ที่ฐานทัพอากาศเอ็ดเวิร์ด

รายละเอียด
 ลูกเรือ 1นาย (XL หมายเลข1) หรือ 2นาย (XL หมายเลข2)
 ความยาว 16.51 เมตร
 ความสูง 5.36 เมตร
 ระยะระหว่างปลายปีก 10.44 m เมตร
 พื้นที่ปีก 60.0  ตารางเมตร
 น้ำหนักเปล่า 9,980 kg กิโลกรัม
 น้ำหนักพร้อมอาวุธ 21,800 กิโลกรัม
 น้ำหนักวิ่งขึ้นสูงสุด 21,800 กิโลกรัม
 ขุมกำลัง เครื่องยนต์เทอร์โบแฟนพร้อมสันดาปท้ายแบบเอฟ110-จีอี-100 ให้แรงขับ 17,155 ปอนด์และ 28,600 ปอนด์เมื่อใช้สันดาปท้าย
 ความเร็วสูงสุด
 2.05 มัค ในระดับสูง
 รัศมีทำการรบ 4,590 กิโลเมตร
 เพดานบินทำการ 50,000  ฟุต
 อัตราการไต่ระดับ 62,000  ฟุตต่อนาที
หมวดหมู่:เครื่องบินเจเนรัล ไดนามิกส์
หมวดหมู่:เครื่องบินขับไล่
# โนเวย์โฮเซ
เลวิส วาเลนซูลา จูเนียร์ (Levis Valenzuela Jr.) เกิด 30 พฤษภาคม ค.ศ. 1988 เป็นนักมวยปล้ำอาชีพชาวโดมินิกัน-อเมริกันที่เซ็นสัญญากับ WWE เปิดตัวกับค่ายพัฒนาทักษะ NXT ภายใต้ชื่อ โนเวย์โฮเซ (No Way Jose)

แชมป์และรางวัล
 CWF Mid-Atlantic
 CWF Mid-Atlantic Television Championship (2 times)
 Fire Star Pro Wrestling
 FSPW South Eastern Championship (1 time)
Pro Wrestling Illustrated
 PWI ranked him #334 of the top 500 singles wrestlers in the PWI 500 in 2016
# ยาโนช กาดาร์
ยาโนช กาดาร์  เป็นผู้นำคอมมิวนิสต์ฮังการีและเป็นเลขาธิการกลางพรรคแรงงานสังคมนิยมฮังการี เขาดำรงตำแหน่งนายกรัฐมนตรีของประเทศตั้งแต่ ค.ศ. 1956 ถึง ค.ศ. 1988 ซึ่งเป็นการดำรงตำแหน่งที่นานที่สุดในยุคสาธารณรัฐประชาชนฮังการี
# คณะรัฐมนตรีแห่งสาธารณรัฐประชาชนฮังการี
คณะรัฐมนตรีแห่งสาธารณรัฐประชาชนฮังการี  จัดตั้งขึ้นหลังสถาปนาสาธารณรัฐประชาชนฮังการี และเมื่อสาธารณรัฐถูกยุบไป คณะรัฐมนตรีก็สิ้นสุดลงตามไปในวันที่ 23 ตุลาคม 1989

คณะรัฐมนตรีเป็นรัฐบาลฮังการีในช่วงที่ประเทศอยู่ในความควบคุมของระบอบคอมมิวนิสต์ คณะประกอบด้วย ประธานคนหนึ่ง คือ นายกรัฐมนตรี, รองประธาน, รัฐมนตรีลอย, รัฐมนตรีเจ้ากระทรวง, และประธานกรรมการแผนงานแห่งชาติ (National Planning Board) ประธานและรัฐมนตรีนั้นรัฐสภาฮังการีแต่งตั้งและให้พ้นจากตำแหน่งตามคำแนะนำของสภาประธานาธิบดีแห่งสาธารณรัฐประชาชนฮังการี (Presidential Council of the Hungarian People's Republic)

 รายนาม 
ต่อไปนี้เป็นรายชื่อผู้ที่ดำรงตำแหน่งประธานคณะรัฐมนตรีแห่งสาธารณรัฐประชาชนฮังการี

ชื่อเริ่มต้นสิ้นสุดIstván Dobi20 สิงหาคม 194914 สิงหาคม 1952Mátyás Rákosi14 สิงหาคม 19524 กรกฎาคม 1953Imre Nagy4 กรกฎาคม 195318 เมษายน 1955András Hegedüs18 เมษายน 195524 ตุลาคม 1956Imre Nagy24 ตุลาคม 19564 พฤศจิกายน 1956János Kádár4 พฤศจิกายน 195628 มกราคม 1958Ferenc Münnich28 มกราคม 195813 กันยายน 1961János Kádár13 กันยายน 196130 มิถุนายน 1965Gyula Kállai30 มิถุนายน 196514 เมษายน 1967Jenő Fock14 เมษายน 196715 พฤษภาคม 1975György Lázár15 พฤษภาคม 197525 มิถุนายน 1987Károly Grósz25 มิถุนายน 198724 พฤศจิกายน 1988Miklós Németh24 พฤศจิกายน 198823 ตุลาคม 1989
หมวดหมู่:ประวัติศาสตร์ฮังการี
หมวดหมู่:การเมืองฮังการี
# รายชื่อตอนในเบอร์เซิร์ก
รายชื่อตอนในเบอร์เซิร์ก คือรายชื่อตอนที่อยู่ในมังงะเรื่องเบอร์เซิร์ก วาดโดยเคนทาโร่ มิอุระ ตีพิมพ์ครั้งแรกที่ประเทศญี่ปุ่น ในนิตยสาร ยัง แอนิมอล ในปี พ.ศ 2532 โดยสำนักพิมพ์ ฮะคุเซนฉะ ปัจจุบันมีการรวมเล่มทั้งสิ้น 39 เล่ม 

สำหรับในประเทศไทย ได้รับลิขสิทธิ์ในการแปลและตีพิมพ์จัดจำหน่ายโดยสำนักพิมพ์วิบูลย์กิจ โดยตีพิมพ์ถึงเล่มที่ 37 จากนั้นได้ประกาศหยุดตีพิมพ์ ต่อมาบริษัทสยามอินเตอร์มัลติมีเดีย ได้เข้าถือครองลิขสิทธิ์ต่อ โดยนอกจากจะตีพิมพ์เล่มที่ 38 เป็นต้นไปแล้ว ยังตีพิมพ์เล่ม 1-37 ที่สำนักพิมพ์วิบูลย์กิจเคยตีพิมพ์ไปแล้วเพื่อนำกลับมาจำหน่ายใหม่ด้วย

รายชื่อตอน
ชื่อตอนภาษาไทย อิงจากฉบับรวมเล่มภาษาไทย โดยสำนักพิมพ์วิบูลย์กิจ
# บูดาเปสต์แอร์คราฟต์เซอร์วิส
บูดาเปสต์แอร์คราฟต์เซอร์วิส (หรือ BASe Kft) เป็นสายการบินประจำกรุงบูดาเปสต์ของฮังการี มีฐานการบินหลักที่ Budapest Ferihegy International Airport
 ฝูงบิน 
บูดาเปสต์แอร์คราฟต์เซอร์วิสมีเครื่องบินมาประจำการดังนี้ (ข้อมูลในเดือน กรกฎาคม 2012) :

 3 Embraer EMB 120ER Brasilia (as of August 2016)
 Augusta-Bell AB.206B JetRanger II (HA-LFS)
 Let L-410UPV-E (HA-LAF)
 อ้างอิง
# คริสต์ทศวรรษ 1670
เหตุการณ์ 
 ค.ศ. 1670 
 6 เมษายน - จักรพรรดิเลโอโปลด์ที่ 1 แห่งจักรวรรดิโรมันอันศักดิ์สิทธิ์ เสด็จเยือนมหาวิทยาลัยอินน์สบูร์ก
 4 พฤศจิกายน - สมเด็จพระราชินีนาถแมรีที่ 2 แห่งอังกฤษในอนาคต อภิเษกสมรสกับ พระเจ้าวิลเลียมที่ 3 แห่งอังกฤษ
 ไอศกรีมเป็นที่นิยมในปารีส
 ฟรานซิส อองเกียร์ บารอนอองเกียร์แห่งลองฟอร์ดที่ 3 ได้สร้าง เอิร์ลลองฟอร์ดที่ 1

 แหล่งข้อมูลอื่น
# คริสต์ทศวรรษ 1650
เหตุการณ์ 

 ค.ศ. 1656 
 15 ตุลาคม - สมเด็จพระนารายณ์มหาราชเสด็จขึ้นครองราชสมบัติ
 สมเด็จพระนารายณ์มหาราช ทรงสั่งให้เจ้าพระยายมราช และช่างชาวฝรั่งเศส ไปสร้างเมืองนครราชสีมา

 แหล่งข้อมูลอื่น
# คริสต์ทศวรรษ 1600
เหตุการณ์ 

 ค.ศ. 1606 
 บาทหลวงนิกายเยซูอิต มาตั้งในอยุธยา

 แหล่งข้อมูลอื่น
# คริสต์ทศวรรษ 1630
เหตุการณ์ 
 29 มีนาคม (ค.ศ. 1638) - ชาวสวีเดนตั้งถิ่นฐานใกล้กับอ่าวเดลาแวร์โดยใช้ชื่อว่า "นิวสวีเดน" เป็นอาณานิคมแห่งแรกของสวีเดนในอเมริกา

 แหล่งข้อมูลอื่น
# คริสต์ทศวรรษ 1620
เหตุการณ์ 

 ค.ศ. 1629 
 ค้นพบ ธาตุฟอสฟอรัส

 แหล่งข้อมูลอื่น
# คริสต์ทศวรรษ 1610
เหตุการณ์ 

 ค.ศ. 1613 
 29 มิถุนายน - เกิดเพลิงไหม้เผาทำลาย โรงละครโกลบ ของวิลเลียม เชกสเปียร์

 แหล่งข้อมูลอื่น
# คริสต์ทศวรรษ 1660
เหตุการณ์ 
 ค.ศ. 1666 
 2 กันยายน - เกิดไฟไหม้ครั้งใหญ่ในลอนดอน ต้นเหตุของไฟไหม้จากคฤหาสถ์ของชารล์สที่ 2 ใกล้สะพานลอนดอน โดยไฟไหม้ต่อเนื่องกัน เป็นเวลา 3 วัน ทำลายบ้านเรือนกว่า 10,000 หลัง 
 5 กันยายน ไฟไหม้ใหญ่ที่ลอนดอนได้สงบลง
 เซอร์ไอแซก นิวตัน ได้ใช้ปริซึมในการแบ่งแยกแสงอาทิตย์ออกมาเป็นหลายสี เพื่ออธิบายถึงส่วนประกอบของสีในแสงอาทิตย์
 เมืองนูอาร์กได้ก่อตั้งในรัฐนิวเจอร์ซีย์
 สมเด็จพระนารายณ์มหาราชโปรดเกล้าให้สร้างเมืองลพบุรีขึ้นเป็นราชธานีแห่งที่ 2 รองจากกรุงศรีอยุธยา

 แหล่งข้อมูลอื่น
# คริสต์ทศวรรษ 1590
เหตุการณ์ 

 ค.ศ. 1594 
 สมเด็จพระนเรศวรมหาราชโปรดให้สมเด็จพระเอกาทศรถคุมกองทัพไปตะนาวศรีเพื่อประหารชีวิตพระยาศรีไสยณรงค์ในข้อหาที่ก่อกบฏ

 แหล่งข้อมูลอื่น
# ตำรวจฮังการี
ตำรวจฮังการี (, ความหมายตามตัวอักษรว่า "ผู้รักษาความเรียบร้อย") เป็นหน่วยงานบังคับใช้กฎหมาย มีเขตรับผิดชอบทั่วประเทศฮังการี โดยอยู่ภายใต้การดูแลของกระทรวงมหาดไทยของฮังการี
# พรรคแอร์โรว์ครอสส์
พรรคแอร์โรว์ครอสส์ – ขบวนการนิยมฮังการี  เป็นพรรคการเมืองนิยมแนวชาติสังคมนิยมของฮังการี ก่อตั้งโดยแฟแร็นตส์ ซาลอชี ต่อมาได้ขึ้นอำนาจในฐานะรัฐบาลเอกภาพแห่งชาติฮังการีระหว่างวันที่ 15 ตุลาคม 1944 ถึงวันที่ 28 มีนาคม 1945 พรรคแอร์โรว์ครอสส์กำจัตศัตรูทางการเมืองรวมทั้งเนรเทศประชาชนประมาณ 15,000 คน (ส่วนใหญ่เป็นชาวยิวและโรมา)Historical Dictionary of the Holocaust, Jack R. Fischel, Scarecrow Press, 17 Jul 2010, pg106 ออกจากฮังการีและส่งเข้าค่ายกักกันในออสเตรีย หลังสงครามจบลง ซาลอชีและผู้นำพรรคคนอื่น ๆ ถูกศาลฮังการีตัตสินว่ามีความผิดในข้อหาก่ออาชญากรรมสงคราม
# เฮลล์ บอย ฮีโร่พันธุ์นรก
เฮลล์บอย ฮีโร่พันธุ์นรก  เป็นภาพยนตร์แนวซูเปอร์ฮีโร ในปี 2004 สร้างมาจากตัวละครการ์ตูนเรื่องเฮลล์บอย ภาพยนตร์กำกับโดย กีเลอร์โม เดอ โตโร และมีภาพยนตร์ภาคต่อคือ เฮลล์บอย 2 ฮีโร่พันธุ์นรก  ออกฉายเมื่อวันที่ 11 กรกฎาคม ค.ศ. 2008 ในสหรัฐอเมริกาและแคนาดาโดยยูนิเวอร์แซลพิกเจอร์ส
# สโมสรฟุตบอลเพรสตันนอร์ทเอนด์
สโมสรฟุตบอลเพรสตันนอร์ทเอนด์ (หรือย่อว่า PNE)  เป็นสโมสรฟุตบอลที่เก่าแก่ที่สุดแห่งหนึ่งของอังกฤษและของโลก มีประวัติศาสตร์ที่ยาวนาน โดยเป็นสโมสรฟุตบอลสโมสรแรกที่ชนะเลิศในการแข่งขันลีกสูงสุดภายในประเทศเมื่อฤดูกาล 1888–89 และเป็นสโมสรแรกที่ชนะได้สามแชมป์ หรือทริปเปิลแชมป์ (Triple Champ) เป็นทีมแรก อีกทั้งยังเป็นสโมสรฟุตบอลทีมแรกอีกด้วยที่ทำสถิติไม่แพ้ใครตลอดทั้งฤดูกาล ก่อนที่อาร์เซนอลจะทำได้อีกครั้งในฤดูกาล 2003–04 มีอดีตผู้เล่นที่มีชื่อเสียง เช่น บิลล์ แชงคลี ซึ่งต่อมาได้กลายเป็นผู้จัดการและหัวหน้าผู้ฝึกสอนลิเวอร์พูลจนประสบความสำเร็จอย่างยิ่งใหญ่

ประวัติ
เพรสตันนอร์ทเอนด์เป็นหนึ่งในสิบสองสโมสรที่ร่วมก่อตั้งลีก ณ วันที่ 24 ตุลาคม ค.ศ. 1857 เมื่อกลุ่มอดีตนักเรียนของโรงเรียนในเมืองเชฟฟีลด์ รวมตัวกันก่อตั้ง สโมสรฟุตบอลเชฟฟีลด์ ขึ้นเป็นสโมสรฟุตบอลแห่งแรกของอังกฤษและของโลก

ส่วนการแข่งขันฟุตบอลนัดแรก ซึ่งมีการลงข่าวในหนังสือพิมพ์เป็นหลักฐาน เกิดขึ้นเมื่อวันที่ 29 ธันวาคม ค.ศ. 1862 ระหว่างเชฟฟีลด์ กับ ฮัลลัม ต่อมาในวันที่ 26 ตุลาคม ค.ศ. 1863 มีการประชุมเป็นครั้งแรก เพื่อก่อตั้งสมาคมฟุตบอลอังกฤษ หรือ เอฟเอ ซึ่งเป็นสมาคมฟุตบอลแห่งแรกของโลก โดยในปี ค.ศ. 1867 เริ่มแข่งขันฟุตบอลชิงถ้วยยูดานเป็นครั้งแรกในอังกฤษและของโลก และในปี ค.ศ. 1871 เริ่มแข่งขันฟุตบอลถ้วย ระหว่างสโมสรในระดับชาติคือ เอฟเอคัพ  เป็นครั้งแรกในอังกฤษและของโลกเช่นกัน ก่อนหน้านั้น เมื่อวันที่ 5 มีนาคม ค.ศ. 1870 มีการแข่งขันฟุตบอลระดับทีมชาติ เป็นครั้งแรกของโลก ที่สนามคริกเก็ตดิโอวัล ในกรุงลอนดอน ซึ่งทีมชาติอังกฤษ เสมอกับทีมชาติสกอตแลนด์ 1–1 ประตู

สืบเนื่องจากที่เอฟเอ ดำเนินการออกระเบียบ สำหรับฟุตบอลระดับอาชีพ เมื่อปี ค.ศ. 1885 ผู้อำนวยการของแอสตันวิลลา เป็นผู้นัดหมายสโมสรฟุตบอล 12 แห่งทั่วประเทศ ซึ่งประกอบด้วย เพรสตันนอร์ทเอนด์, โบลตันวันเดอเรอส์, เอฟเวอร์ตัน, เบิร์นลีย์, แอ็กคริงตัน, แบล็กเบิร์นโรเวอส์, แอสตันวิลลา, เวสต์บรอมมิชอัลเบียน, วุลเวอร์แฮมป์ตันวันเดอเรอส์, นอตส์เคาน์ตี, ดาร์บีเคาน์ตี และสโตกซิตี เพื่อร่วมกันก่อตั้งองค์กร ฟุตบอลลีก (The Football League) ขึ้นเพื่อดำเนินการจัดแข่งขัน ฟุตบอลอาชีพในระบบลีก โดยเมื่อแรกเริ่มก่อตั้งปี ค.ศ. 1888 มีเพียงระดับชั้นเดียว และเพรสตันนอร์ทเอนด์ เป็นสโมสรชนะเลิศในการแข่งขันฤดูกาลแรกสุด (1888–89)

ผู้เล่น
ผู้เล่นปัจจุบัน
# คาร์ล บรันท์
คาร์ล บรันท์  เป็นนักฟิสิกส์ชาวเยอรมันและเป็น เอ็สเอ็ส-กรุพเพินฟือเรอร์ ในหน่วยชุทซ์ชทัฟเฟิล (เอ็สเอ็ส) แห่งนาซีเยอรมนี มีความเชี่ยวชาญด้านการผ่าตัด บรันท์ได้เข้าร่วมพรรคนาซีในปีค.ศ. 1932 และกลายเป็นแพทย์ประจำตัวของอดอล์ฟ ฮิตเลอร์เมื่อเดือนสิงหาคมค.ศ. 1934 เขาถือเป็นกลุ่มคนวงในของฮิตเลอร์ที่บ้านพักตากอากาศส่วนตัวแบร์กฮอฟ เขาได้รับเลือกโดยฟิลิปป์ บาวเลอร์ หัวหน้าสำนักนายกรัฐมนตรีไรช์ ให้ดูแลโครงการอาทตัน เท4 ในการบังคับทำการุณยฆาตแก่บรรดาผู้ป่วยโรคเรื้อรัง, ผู้พิการทุพพลภาพ และผู้บกพร่องทางพันธุกรรม บรันท์ได้รับการแต่งตั้งในภายหลังเป็นคณะกรรมมาธิการสาธารณสุขและสุขาภิบาลไรซ์ (Bevollmächtigterfür das Sanitäts-und Gesundheitswesen) 

หลังสงคราม เขาถูกกล่าวหาว่ามีส่วนร่วมในการทดลองของมนุษย์และการก่ออาชญากรรมสงครามอื่นๆ, บรันท์ถูกจับในช่วงปลายปีค.ศ. 1946 และถูกนำตัวไปพิจารณาคดีที่ศาลทหารของสหรัฐอเมริกาพร้อมกับคนอื่นๆอีก 22 คนที่มีส่วมร่วมในการทดลองมนุษย์ ในการพิจารณาคดีแพทย์ที่เนือร์นแบร์ก เขาถูกตัดสินลงโทษประหารชีวิตด้วยการแขวนคอในวันที่ 2 มิถุนายนค.ศ. 1948
# อัคซีโยน เท4
อัคซีโยน เท4  เป็นชื่อในช่วงหลังสงครามที่ตั้งให้แก่การสังหารหมู่ผ่านการการุณยฆาตโดยบังคับของนาซีเยอรมนี ชื่อ เทเฟียร์ (T4) เป็นตัวย่อของ Tiergartenstraße 4 อันเป็นชื่อถนนที่ตั้งของหน่วยงานสังกัดทำเนียบนายกรัฐมนตรีไรช์ หน่วยงานนี้จัดตั้งขึ้นในฤดูใบไม้ผลิปี ค.ศ. 1940 ในเขตเทียร์กาเทินของกรุงเบอร์ลิน เป็นหน่วยงานที่สรรหาและจ่ายค่าจ้างแก่บุคลากรที่เกี่ยวข้องกับ เท4 แพทย์เยอรมันบางส่วนที่ได้รับอำนาจในการวินิจฉัยผู้ป่วยว่าพวกเขา "ป่วยเรื้อรังหมดทางรักษา หลังได้รับการตรวจที่จำเป็นอย่างถึงที่สุดแล้ว" และได้รับอำนาจให้จัดการกับพวกเขาด้วย "ความตายอันการุณ"  โครงการนี้มุ่งเป้าไปที่เด็กและผู้ใหญ่ที่มีความบกพร่องทางร่างกายและทางจิตเรื้อรัง

ในเดือนตุลาคม ค.ศ. 1939 อดอล์ฟ ฮิตเลอร์ได้ลงนามในกฤษฎีการุณยฆาต ย้อนหลังให้มีผลตั้งแต่วันที่ 1 กันยายน ค.ศ. 1939 ซึ่งอนุญาตให้ไรชส์ไลเทอร์ ฟิลิป บูเลอร์ ผู้นำไรช์ฝ่ายพรรคนาซี กับ ดร.คาร์ล บรันท์ (Karl Brandt) แพทย์ส่วนตัวของฮิตเลอร์ในการดำเนินโครงการการุณยฆาตโดยบังคับ

ระหว่างกันยายน ค.ศ. 1939 จนถึงสิงหาคม ค.ศ. 1941 มีผู้คนกว่า 70,273 ชีวิตถูกฆ่าจากกฎหมายฉบับนี้ การสังหารเกิดขึ้นที่ศูนย์การสังหารหมู่ต่าง ๆ ในโรงพยาบาลจิตเวชในเยอรมนีและออสเตรีย ตลอดจนในเขตยึดครองโปแลนด์ ประมาณครึ่งหนึ่งของผู้ที่ตกเป็นเหยื่อเป็นผู้ที่อยู่ในสถานบำบัดทางจิตเวช

มีการอ้างเหตุผลมากมายมาสนับสนุนกฎหมายฉบับนี้ ทั้งเหตุผลด้านสุพันธุศาสตร์ เพื่อลดความทรมานจากโรคภัย เพื่อสุขอนามัยของสังคม เพื่อลดค่าใช้จ่ายด้านสวัสดิการของประเทศ

 หมายเหตุ
# จักรพรรดิโคนิง
จักรพรรดิโคนิง (18 พฤศจิกายน ค.ศ. 708 – 11 มกราคม ค.ศ. 782) เป็นจักรพรรดิญี่ปุ่นองค์ที่ 49Emperor Kōnin, Tahara no Higashi Imperial Mausoleum, Imperial Household Agency ตามที่ได้จัดเรียงไว้ในลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, p. 60. รัชสมัยของโคนิงอยู่ในช่วง ค.ศ. 770 ถึง 781Brown and Ishida. Gukanshō, pp. 276–277; Varley, H. Paul. Jinnō Shōtōki, pp. 147–148; Titsingh, Isaac. (1834). 

เรื่องราวแบบดั้งเดิม
พระนามส่วนพระองค์ของจักรพรรดิโคนิง (อิมินะ) คือ ชิรากาเบะ Brown and Ishida, p. 276, Varley p. 149. ในฐานะพระราชโอรสในเจ้าชายชิกิและพระราชนัดดาในจักรพรรดิเท็นจิVarley, p. 147. พระนามเรียกขานของพระองค์คือเจ้าชายชิรากาเบะ ตอนแรกชิรากาเบะไม่อยู่ในสายการสืบทอดราชบัลลังก์ เนื่องจากจักรพรรดิเท็มมุและฝ่ายของพระองค์ครองบัลลังก์อยู่

โคนิงสมรสกับเจ้าหญิงอิโนเอะ พระราชธิดาในจักรพรรดิโชมุ ซึ่งให้กำเนิดพระราชธิดาและพระราชโอรส หลังจากจักรพรรดินีโชโตกุสวรรคต พระองค์จึงได้รับเลือกเป็นรัชทายาท ข้าราชบริพารชั้นสูงอ้างว่าจักรพรรดินีทรงทิ้งพินัยกรรมไว้ในจดหมายที่แต่งตั้งให้พระองค์เป็นผู้สืบทอดตำแหน่ง ก่อนหน้านี้ โคนิงถือเป็นผู้ที่มีความสุภาพและไม่มีความทะเยอทะยานทางการเมือง

โคนิงมีพระมเหสี 5 พระองค์และพระราชโอรสธิดารวม 7 พระองค์Brown and Ishida, p. 277.

เหตุการณ์ในพระชนม์ชีพของโคนิง
ภายหลังการสวรรคตของจักพรรรดินีโชโตกุ เจ้าชายชิรากาเบะเสด็จขึ้นสืบราชบัลลังก์เป็นจักรพรรดิโคนิงในวันเดียวกันและได้มีพิธีราชาภิเษกเมื่อวันที่ 23 ตุลาคม ค.ศ. 770 และในวันนั้นได้มีการเปลี่ยนปีรัชศกเป็นปี โฮกิ ในวันที่ 29 มกราคม ค.ศ. 773 จักรพรรดิโคนิงได้สถาปนาเจ้าชายยะมะเบะพระราชโอรสองค์ใหญ่ขึ้นเป็นรัชทายาทแทนเจ้าชายโอะซะเบะที่ถูกปลด

จักรพรรดิโคนิงได้สละราชบัลลังก์ให้กับเจ้าชายยะมะเบะขึ้นสืบราชบัลลังก์เป็น จักรพรรดิคัมมุ เมื่อวันที่ 30 เมษายน ค.ศ. 781 หลังจากครองสิริราชสมบัติได้ 10 ปีก่อนจะสวรรคตเมื่อวันที่ 11 มกราคม ค.ศ. 782 ขณะพระชนมายุได้ 72 พรรษา

รัชสมัย
ปีในรัชสมัยโคนิงมีมากกว่าหนึ่งชื่อศักราช (nengō)Titsingh, p. 81; Brown and Ishida, p. 277.
 โฮกิ (770–781)
 เท็นโอ (781–782)

พระราชพงศาวลี
# เดอะเชนสโมเกอส์
เดอะเชนสโมเกอส์  เป็นคู่ดีเจชาวอเมริกัน ประกอบด้วยแอนดรูว์ แทกการ์ต และอเล็กซ์ พอลล์

ทั้งคู่มีซิงเกิลติดยี่สิบอันดับแรกในหลายประเทศ โดยมีเพลง "#เซลฟี" ขึ้นอันดับที่ 16 ในชาร์ตบิลบอร์ดฮอต 100 อันดับที่สามในประเทศออสเตรเลีย และอันดับที่ 11 ในสหราชอาณาจักร พวกเขาออกอีพีชุดแรก บูเคต์ ในเดือนตุลาคม ค.ศ. 2015 ซิงเกิล "โรซิส" ขึ้นสิบอันดับแรกในชาร์ตบิลบอร์ดฮอต 100 ขณะที่ซิงเกิล "โดนต์เลตมีดาวน์" ติดห้าอันดับแรก "โคลเซอร์" ขับร้องรับเชิญโดยฮาลซีย์ กลายเป็นซิงเกิลอันดับหนึ่งซิงเกิลแรกของพวกเขา

เดอะเชนสโมเกอส์ออกอีพีชุดที่สอง คอลลาจ เมื่อเดือนพฤศจิกายน ค.ศ. 2016 ประกอบด้วยหลายซิงเกิลที่ถูกปล่อยก่อนหน้านี้ สตูดิโออัลบั้มแรกของพวกเขา เมโมรีส์ดูน็อตโอเพน วางจำหน่ายวันที่ 7 เมษายน ค.ศ. 2017 วันที่ 14 ธันวาคม ค.ศ. 2018 พวกเขาออกอัลบั้มที่สอง ซิกบอย มีซิงเกิลนำคือ "Sick Boy", "You Owe Me" และ "Everybody Hates Me" วันที่ 6 ธันวาคม ค.ศ. 2019 พวกเขาออกอัลบั้มที่สาม เวิลด์วอร์จอย วันที่ 13 พฤษภาคม ค.ศ. 2022 พวกเขาออกอัลบั้มที่สี่ โซฟาร์โซกูด

 สมาชิกในวงการเพลง 
 สมาชิก 
 อเล็กซานเดอร์ พอลล์ 
อเล็กซานเดอร์ พอลล์ (เกิด 16 พฤษภาคม ค.ศ. 1985) มีเชื้อสายฝรั่งเศส และเติบโตในเวสต์เชสเตอร์ รัฐนิวยอร์ก แม่ของเขาเป็นแม่บ้าน และพ่อของเขาเป็นนักจัดซื้องานศิลปะ

 แอนดรูว์ แทกการ์ต 
แอนดรูว์ แทกการ์ต (เกิด 31 ธันวาคม ค.ศ. 1989) มีเชื้อสายสกอตแลนด์ และเติบโตในฟรีพอร์ต รัฐเมน แม่ของเขาเป็นครู พ่อของเขาค้าขายสิ่งใส่เทียมทางแพทย์ เขาเริ่มสนใจดนตรีอิเล็กทรอนิกส์แดนซ์เมื่ออายุ 15 ปี ขณะอยู่ประเทศอาร์เจนตินา ซึ่งเขาได้ฟังดนตรีของเดวิด เกตตา ดาฟต์พังก์ และเทรนเทเมิลเลอร์จากที่นั่น

 แมตต์ แมคไกวร์ 
แมตต์ แมคไกวร์ทำหน้าที่เป็นมือกลองและผู้กำกับเพลงของเดอะเชนสโมเกอส์ เมื่อออกไปทัวร์ แมคไกวร์ก็ปรากฏคู่กับพอลล์และแทกการ์ตในมิวสิกวิดีโอต่าง ๆ

 โทนี แอนน์ 
โทนี แอนน์ทำหน้าที่มือคีย์บอร์ดเมื่อทัวร์กับเดอะเชนสโมเกอส์ เขาได้รับเครดิตเขียนเพลง "Sick Boy", "Side Effects" และ "Call You Mine"

 แนวดนตรี 
แทกการ์ตบรรยายถึงแนวดนตรีของตนเองว่า "สร้างความกลมกลืนระหว่างดนตรีอินดี ป็อป แดนซ์ และฮิปฮอป" ทั้งคู่กล่าวว่าตนได้รับอิทธิพลจากฟาร์เรลล์ วิลเลียมส์ และเดดเมาส์ ในปี ค.ศ. 2016 พวกเขาเป็นส่วนหนึ่งในการโฆษณาแนวเพลงฟิวเจอร์เบส เพลง "โรซิส" เป็นเพลงแนวฟิวเจอร์เบสเพลงแรกที่ประสบความสำเร็จทั่วโลก
# เอื้องสายมรกต
เอิ้องสายมรกต  เป็นกล้วยไม้ชนิดหนึ่ง เป็นพืชพื้นเมืองในจีน (กว่างซีจ้วง กุ้ยโจว ทิเบต และยูนนาน) อินโดจีน ไทย และเขตเทือกเขาหิมาลัย เช่น เนปาล ภูฏาน อัสสัมKew World Checklist of Selected Plant FamiliesFlora of China v 25 p 377, 束花石斛 shu hua shi hu, Dendrobium chrysanthum Wallich ex Lindley, Edwards’s Bot. Reg. 15: ad t. 1299. 1829.  ภาษาจีนกลางเรียกหวงเฉ่าสือหู ก้านใช้ทำยาที่เรียกสือหูหรือเจี่ยฮก แก้ท้องผูก เบื่ออาหารภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
# หาดควังอัลลี
หาดควังอัลลี  หรือ หาดควังอัน  เป็นหาดที่ตั้งอยู่ในปูซาน ประเทศเกาหลีใต้ ตั้งอยู่ภายในอ่าวซึ่งมีสะพานควังอันทอดข้าม มีพื้นที่ 82,000 ตารางเมตร โดยมีความยาว 1.4 กิโลเมตร และมีความกว้างประมาณ 25-110 เมตร 
หาดควังอัลลีมีลักษณะเป็นรูปโค้งพระจันทร์ครึ่งเสี้ยวและมีทรายละเอียด 
ตลอดแนวถนนเลียบหาดจะมีร้านอาหาร ผับ บาร์ จำนวนมาก โดยมีร้านอาหารหลายร้านและหลายระดับอยู่ด้วยกัน

เนื่องจากจำนวนประชากรที่มีมาก ทางสำนักงานเมืองจึงได้ผลักดันให้มีการปรับปรุงคุณภาพน้ำรอบหาดควังอัลลีอีกด้วย"Busan City Tour"  Korean Tourism Organization ดึงข้อมูลเมื่อวันที่ 2011-11-11
# กองทัพอาณาจักรพม่า
กองทัพอาณาจักรพม่า  เป็นกองกำลังทหารพม่าราชาธิปไตย ตั้งแต่ศตวรรษที่ 9 ถึง ศตวรรษที่ 19. ในสมัยอาณาจักรพุกาม, อาณาจักรอังวะ, อาณาจักรตองอู และ อาณาจักรคองบอง ตามลำดับ เป็นกองกำลังทหารที่สำคัญในอุษาคเณย์ ในช่วงปลายศตวรรษที่ 19 กองทัพอาณาจักรพม่าพ่ายแพ้ต่อจักรวรรดิอังกฤษ ที่มีอาวุธยุทธภัณฑ์ที่ทันสมัย

กำลังพลในแต่ละหน่วย มีกำลังจำนวนหนึ่งพันนาย มีหน้าที่ในการรักษาพระนคร และ ดูแลพระราชวังหลวง โดยใช้ระบบไพร่ แต่ในยามศึกนั้น ใช้การเกณฑ์ทหารจากชายฉกรรจ์ ซึ่งมีพื้นฐานมาจากระบบ ahmudan กำลังทัพประกอบด้วย ทหารคชานึก, ทหารม้า, ทหารปืนใหญ่ และ ทหารเรือLieberman 2003: 154–156

ขณะเดียวกันกองทัพต้องทำสงครามกับดินแดนเพื่อนบ้าน โดยเฉพาะช่วงที่ชาติยุโรปครอบครองดินแดนต่างๆ เช่น โปรตุเกส และ ฝรั่งเศส ในศตวรรษที่ 17 ถึง ศตวรรษที่ 19 แต่มิอาจหยุดยั้งการทัพของกองทัพบริเตนของอังกฤษ ช่วงศตวรรษที่ 19 หลังสงครามพม่า-อังกฤษ กองทัพอาณาจักรพม่าถูกยุบเลิกพร้อมกับการยกเลิกระบบกษัตริย์ในพม่า เมื่อวันที่ 1 มกราคม ค.ศ. 1886

กองทัพพม่ามีชื่ออย่างเป็นทางการว่า ทัตมาดอว์ ซึ่งเป็นชื่อที่ใช้เรียกกองทัพแห่งสหภาพพม่าในปัจจบัน
# ไทยแลนด์แชมเปียนส์คัพ
ไทยแลนด์แชมเปียนส์คัพ  หรืออีกชื่อเรียกคือ ไดกิ้นไทยแลนด์แชมเปียนส์คัพ ตามชื่อของสปอนเซอร์ผู้สนับสนุนคือไดกิ้น เป็นการแข่งขันฟุตบอลในประเทศไทยประจำปีระหว่างทีมชนะเลิศไทยลีกกับทีมชนะเลิศไทยเอฟเอคัพ โดยแข่งขันในรูปแบบเดียวกับเอฟเอคอมมิวนิตีชีลด์ของอังกฤษ 

การแข่งขันจัดขึ้นครั้งแรกใน พ.ศ. 2560 เพื่อแทนที่ฟุตบอลชิงถ้วยพระราชทานประเภท ก. ที่ยุบไปเนื่องจากถ้วยพระราชทานประเภท ก. มีจุดมุ่งหมายเพื่อนำไปใช้เป็นถ้วยรางวัลชนะเลิศไทยลีกตั้งแต่ฤดูกาล 2559 คู่แรกที่ประเดิมสนามในการแข่งขันชื่อนี้คือ เอสซีจี เมืองทอง ยูไนเต็ด ทีมชนะเลิศไทยลีก ฤดูกาล 2559 เอาชนะสุโขทัย ทีมตัวแทนผู้ชนะเลิศช้าง เอฟเอคัพ 2559 ไปได้ 5–0 ที่สนามศุภชลาศัย ในกรุงเทพมหานคร ส่วนคู่ล่าสุดที่ทำการแข่งขันคือ บุรีรัมย์ ยูไนเต็ด ทีมชนะเลิศไทยลีก ฤดูกาล 2565–66 พบกับ ทรูแบงค็อก ยูไนเต็ด ทีมชนะเลิศช้าง เอฟเอคัพ 2565–66 ที่สนามราชมังคลากีฬาสถาน ในกรุงเทพมหานคร

 รายชื่อทีมชนะเลิศ 
 2560–ปัจจุบัน 

ครั้งที่ ปี ชนะเลิศผลรองชนะเลิศสนามแข่งขัน 12560เอสซีจี เมืองทอง ยูไนเต็ด5–0สุโขทัยสนามศุภชลาศัย(กรุงเทพมหานคร) 22561เชียงราย ยูไนเต็ด2–2(8–7 ลูกโทษ)บุรีรัมย์ ยูไนเต็ดสนามศุภชลาศัย(กรุงเทพมหานคร) 32562บุรีรัมย์ ยูไนเต็ด3–1เชียงราย ยูไนเต็ดสนามกีฬากองทัพบก(กรุงเทพมหานคร) 42563เชียงราย ยูไนเต็ด2–0การท่าเรือเอสซีจีสเตเดียม(นนทบุรี) 52564บีจี ปทุม ยูไนเต็ด1–0เชียงราย ยูไนเต็ดสนามกีฬาสมโภชเชียงใหม่ 700 ปี(เชียงใหม่)แอ่วเหนือ! ศึกแชมป์ชนแชมป์ "บีจี-เชียงราย" บู๊ถิ่นเชียงใหม่ 1 ก.ย.นี้ 62565บีจี ปทุม ยูไนเต็ด3–2บุรีรัมย์ ยูไนเต็ดสนามกีฬาเฉลิมพระเกียรติ 80 พรรษา 5 ธันวา 2550(นครราชสีมา)ไทยแลนด์แชมเปี้ยนส์คัพเตะรังเหย้า "สวาทแคท" 6 ส.ค.65 72566ทรูแบงค็อก ยูไนเต็ด2–0บุรีรัมย์ ยูไนเต็ดราชมังคลากีฬาสถาน(กรุงเทพมหานคร)82567ทรูแบงค็อก ยูไนเต็ดพบบุรีรัมย์ ยูไนเต็ดยกเลิกการแข่งขัน

 ผลงานแบ่งตามสโมสร 
ทีม ชนะเลิศ รองชนะเลิศจำนวนครั้งที่เข้าร่วมสิงห์ เชียงราย ยูไนเต็ด 2 (2561, 2563) 2 (2562, 2564) 4บีจี ปทุม ยูไนเต็ด 2 (2564, 2565) 0 2บุรีรัมย์ ยูไนเต็ด 1 (2562) 3 (2561, 2565, 2566) 4เอสซีจี เมืองทอง ยูไนเต็ด 1 (2560) 0 1ทรูแบงค็อก ยูไนเต็ด 1 (2566) 0 1สุโขทัย 0 1 (2560) 1การท่าเรือ 0 1 (2563) 1

 ผู้สนับสนุน 
 ธนาคารออมสิน (2560–2563)
 ไดกิ้น (2564–)